ฮั่งเส็งปิดทะยาน 203.94 จุด รับยอดปล่อยกู้จีนพุ่ง
ฮั่งเส็งปิดทะยาน 203.94 จุด รับยอดปล่อยกู้จีนพุ่ง
16 ก.พ. 2559

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 203.94 จุด หรือ 1.08% ปิดวันนี้ที่ 19,122.08 จุด ภายหลังจากที่จีนได้เปิดเผยข้อมูลการปล่อยกู้ครั้งใหม่เดือนม.ค.ที่ดีดตัวขึ้น ส่งผลให้นักลงทุนมีความมั่นใจในแนวโน้มเศรษฐกิจจีนมากขึ้น
ทั้งนี้ ธนาคารกลางจีนเปิดเผยในวันนี้ว่า ยอดการปล่อยกู้ใหม่สกุลเงินหยวนของจีนในเดือนม.ค.พุ่งขึ้น 71% เมื่อเทียบเป็นรายปี สู่ระดับ 2.51 ล้านล้านหยวน (3.85 แสนล้านดอลลาร์) โดยเมื่อเทียบกับสถิติเดือนธ.ค.2558 จะพบว่ายอดปล่อยกู้สกุลเงินหยวนเพิ่มขึ้นถึง 4 เท่า